OzLabs/hebrew-wiki-articles huggingface dataset:
סם דקר

סמואל תומאס "סם" דֶקֶר (באנגלית: Samuel Thomas "Sam" Dekker; נולד ב-6 במאי 1994) הוא כדורסלן אמריקאי, שמשחק בקבוצת לונדון ליונס, בעמדת הסמול פורוורד.

==קריירת תיכונים ומכללות==
דקר נולד וגדל בעיר שבויגן שבוויסקונסין. בשנת 2012 זכה בפרס "שחקן התיכונים המצטיין של ויסקונסין", לאחר שהוביל את תיכון Sheboygan Lutheran לזכייה באליפות ליגת התיכונים של המדינה. במשחק הגמר קלע דקר 40 נקודות, כולל שלשת הניצחון בשניות הסיום אשר קבעה את תוצאת המשחק.

בשנת 2012 החל ללמוד באוניברסיטת ויסקונסין, והצטרף לקבוצת הכדורסל של האוניברסיטה. בעונתו השלישית עם ה"באדג'רס", 2014/2015, העפילה הקבוצה לגמר טורניר אליפות המכללות בכדורסל, אולם הפסידה במשחק הגמר מול אוניברסיטת דיוק בתוצאה 63–68. לאורך אותה עונה היה אחד מהשחקנים המובילים של ויסקונסין, לצדם של פרנק קמינסקי ונייג'ל הייז, ורשם ממוצעים של 13.9 נקודות ו-5.5 ריבאונדים למשחק.

==קריירת משחק מקצועית==
בדראפט ה-NBA{{כ}} 2015 נבחר דקר על ידי יוסטון רוקטס, בבחירה ה-18. במהלך עונת הרוקי שלו שותף בשלושה משחקים בלבד, בין היתר בשל פציעה בגבו, ובעונה העוקבת שיחק ב-77 משחקים וקלע 6.5 נקודות בממוצע למשחק. במשחק מול ממפיס גריזליס ב-21 בינואר 2017 פתח דקר לראשונה בחמישייה הפותחת, וקלע שיא קריירה של 30 נקודות.

ביוני 2017 הועבר לצד מונטרז הארל, לו ויליאמס, פטריק בוורלי ושלושה שחקנים נוספים בטרייד ללוס אנג'לס קליפרס, תמורת כריס פול. בעונתו היחידה עם הקליפרס קלע 4.2 נקודות בממוצע למשחק.

באוגוסט 2018 הועבר דקר בטרייד לקליבלנד קאבלירס, במדיה שותף בתשעה משחקים בלבד.

בדצמבר 2018 הועבר לוושינגטון ויזארדס, במסגרת טרייד משולש עם מילווקי באקס. עד לסיום עונת שיחק ב-38 משחקים עבור הוויזארדס, ותרם 6.1 נקודות למשחק.

בקיץ 2019 עזב דקר את ה-NBA, והצטרף לקבוצת לוקומוטיב קובאן הרוסית אשר השתתפה בליגת ה-VTB וביורוקאפ. ב-30 המשחקים בהם שותף בשתי הליגות קלע 12.1 נקודות ואסף 5.2 ריבאונדים בממוצע למשחק.

ביולי 2020 עבר לשחק בקבוצת טורק טלקום מליגת העל הטורקית. ב-42 משחקיו בקבוצה קלע 14.6 נקודות למשחק.

לקראת עונת חזר לשחק ב-NBA, כשחתם על חוזה בטורונטו ראפטורס.

לקראת עונת 2023\2022חתם דקר בלונדון ליונס.

==קישורים חיצוניים==

==הערות שוליים==

קטגוריה:כדורסלנים אמריקאים
קטגוריה:ויסקונסין: כדורסלנים
קטגוריה:כדורסלני אוניברסיטת ויסקונסין
קטגוריה:בחירות דראפט של יוסטון רוקטס
קטגוריה:כדורסלני יוסטון רוקטס
קטגוריה:כדורסלני ריו גראנדה ואלי וייפרס
קטגוריה:כדורסלני לוס אנג'לס קליפרס
קטגוריה:כדורסלני קליבלנד קאבלירס
קטגוריה:כדורסלני וושינגטון ויזארדס
קטגוריה:כדורסלני לוקומוטיב קובאן
קטגוריה:כדורסלני טורק טלקום
קטגוריה:כדורסלני טורונטו ראפטורס
קטגוריה:אמריקאים שנולדו ב-1994
פטר קלן

פטר קלן (במקור קליין, בהונגרית: Kelen Péter; בודפשט, 27 ביולי 1950) הוא זמר אופרה יהודי-הונגרי (טנור) זוכה פרס קושוט, זוכה פרס האמן המצטיין ופרס האמן הדגול. אחיו היה טיבור קלן (1937–2001) זמר אופרה וחזן.

== ביוגרפיה ==
סבו של פטר קליין מצד אביו היה רב, אביו היה סוחר. הוא בא ממשפחת חזנים מצד אמו, ושני אחיו בחרו גם הם במקצוע זה (טמאש קלמן, ארווין קליין). פטר היה תלמידו של רז'ה פלקי בקונסרבטוריון למוזיקה בלה בארטוק. בעונת 1972–1973 היה בעל מלגה של בית האופרה של בודפשט, ואחר כך משנת 1973 היה זמר פרטי (פרילנס) של המוסד. תפקידו הראשון היה אורונטה בלומברדים במסע הצלב הראשון של ג'וזפה ורדי. בשנת 2000, המוסד הכיר באמנותו כ"חבר לנצח". הוא פרש לגמלאות בשנת 2007. בהופעת הפרידה שלו שר את Cavaradossi בטוסקה של פוצ'יני.

הוא הופיע באופן קבוע בתפקידים ליריים וספינטו-טנור (ספינטו טנור הוא מונח קולי שמשמש לאפיון קול סופרן או טנור בעל משקל בין לירי לדרמטי שמסוגל להתמודד עם שיאים מוזיקליים גדולים באופרה במרווחי זמן מתונים) על במות אופרה באירופה. הופיע מספר פעמים בלה סקאלה במילאנו וכן באופרה של וינה. הוא גם עלה באופן קבוע על הפודיום כזמר אורטוריה. קול הטנור, שלו נשמר רק מהקלטות בודדות.

עד מהרה התגבר על סגירותו הראשונית ושלט באופן מושלם במשחקו על הבמה. הוא סיפק הופעות מוזיקליות ומשחק מושלם. קליין גם נודע בכך שמעולם לא נתן ראיון ונמנע מכל פרסום מלבד הרצאות.

== תפקידי אופרה ==

== סרטים ==
* ג'אני סקיקי (1975)
* חברי אופרה (1976)
* סיפורי הופמן (1984)

== פרסים ==
* פרס האמן המעוטר (1981)
* פרס האמן הדגול (1989)
* פרס מליג'רג' (1995)
* פרס קושוט (1997)
* פרס פרימה (2009)
* פרס הזיכרון לשודליק מריה (2015)
* אמן מאסטר של בית האופרה הממלכתי ההונגרי (2010)

== לקריאה נוספת ==
* [https://caruso.blog.hu/2015/07/27/a_legizgalmasabb_tenorista הטנור המרגש ביותר] = Caruso.blog ביולי 2015
* Magyar színházművészeti lexikon. Főszerk. Székely György. Budapest: Akadémiai. 1994. 
* MTI Ki kicsoda 2009. Szerk. Hermann Péter. Budapest: Magyar Távirati Iroda. 2008. 
* [https://port.hu/adatlap/szemely/kelen-peter/person-106669 פטר קלן], באתר PORT.hu 
* [http://www.szinhaziadattar.hu מאגר התיאטרון]
* [http://operavilag.net/kiemelt/kelen-peter-szuletesnapjara/ מאמר סיכום ליום ההולדת ה-60]
* [http://www.momus.hu/article.php?artid=2418 ניתוח התמורות שלו על הבמה]

== קישורים חיצוניים ==

קטגוריה:זמרי אופרה יהודים הונגרים
קטגוריה:יהודים זוכי פרס קושוט
קטגוריה:בודפשט: אישים
קטגוריה:יהדות בודפשט
קטגוריה:הונגרים שנולדו ב-1950
כולנו זקוקים לחסד

"כולנו זקוקים לחסד" הוא שיר שכתב נתן זך, הלחין אילן וירצברג וביצעה נורית גלרון. השיר יצא לאור בשנת 1981.

==רקע==
השיר יצא לאור באלבום "שירים באמצע הלילה", שאת כל שיריו חיבר זך. זך מסביר בשיר שחסד אמיתי מתבצע מבלי שהנותן מצפה לתמורה.

גלרון אמרה על השיר: "מילים איקוניות של נתן. קיבלתי את הטקסט בכתב יד ושנים חשבתי שאולי התבלבלתי כשקראתי את המילים. בכל פעם שהגעתי למשפט 'האושר לא מחייך', הייתי חושבת, אולי נתן כתב במקור 'האושר לא מחייב' והארכנו את ב' כך שיצא מחייך? אולי טעינו? לא העזתי לשאול את נתן על המשפט הזה, עד שעשיתי איתו אלבום ואז בא לנו אחרי בערך 30 שנה. שאלתי, היה שקט בחדר והרגשתי שהוא חושב וחושב ואז נתן הפטיר: 'מחייך, לא מחייב'. מאז אני כבר לא מוטרדת".

בשנת 2021 ביצעו את השיר חברי "זהו זה".

==קישורים חיצוניים==

==הערות שוליים==

קטגוריה:שירי 1981
קטגוריה:שירי נורית גלרון
קטגוריה:שירי נתן זך
קטגוריה:שירים בעברית
קטגוריה:שירים שהולחנו על ידי אילן וירצברג
גבעות קארו

גבעות קארו (באנגלית: Karo Hills) הן רכס גבעות מעוגלות שאינן מכוסות קרח בהרי המלכה מוד, באזור חוף אמונדסן של שטח חסות רוס שבאנטארקטיקה.

אורכו של הרכס 22 קילומטרים, והוא ממוקם לאורך הצד המערבי של קצהו של קרחון סקוט, שבין הר סולסברי שנמצא צפונית - צפון-מזרחית לרכס הגבעות ועד לשפכו של קרחו סקוט למדף הקרח רוס.

== היסטוריה ==
=== גילוי ומיפוי הגבעות ===

הגבעות מופו לראשונה על ידי משלחת בירד לחקר אנטארקטיקה, שנערכה בין השנים 1928–1930.

=== מקור השם ===

שמן של הגבעות ניתן להן על ידי הוועדה המייעצת לשמות אנטארקטיים.

הגבעות נקראו על שמו של אדמירל אחורי הנרי ארנולד קארו (H. Arnold Karo), שהיה חבר בוועד המנהל (דירקטוריון) של סקר החופים והסקר הגאודזי של ארצות הברית (U.S. Coast and Geodetic Survey), בין השנים 1955–1965.

== קישורים חיצוניים ==
* [https://web.archive.org/web/20210602225912/https://geonames.usgs.gov/apex/f?p=gnispq:5:::NO::P5_ANTAR_ID:7768 גבעות קארו] באתר הסקר הגאולוגי של ארצות הברית
* [https://www.adam.antarcticanz.govt.nz/nodes/view/19617 גבעות קארו] באתר הגאזט האנטארקטי של ממשלת ניו זילנד
* [https://data.aad.gov.au/aadc/gaz/scar/search_names_action.cfm?search_text=7370&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR גבעות קארו] באתר הגאזט האנטארקטי המשווה SCAR של ממשלת אוסטרליה
* [http://distancebetween.info/karo_hills מחשבון מרחקים - המרחק מגבעות קארו לאתרים סמוכים]

== הערות שוליים ==

קארו
קארו
קארו
המשמר הלאומי של יוון

המשמר הלאומי (ביוונית: Εθνοφυλακή) היא יחידה בצבא יוון המורכבת מכוחות מילואים, ואמונה על הגנת העורף היווני במקרה של מלחמה.

==היסטוריה==
המשמר הוקם לראשונה ב-1843 בידי אותון, מלך יוון, כיחידה שנועדה להגן על העורף היווני במקרה של מלחמה. ב-1948 בשל פרוץ מלחמת האזרחים היוונית, בוטלה היחידה והוחלפה בידי יחידות עצמאיות למחצה שנקראו גדודי ההגנה של המשמר הלאומי (הידועים בראשי התיבות TEA). יחידות אלו נלחמו לצד כוחות הממשלה במהלך המלחמה, וסייעו באכיפת החוק בארץ.

גדודי ההגנה היו עצמאיים מדי, ונודעו בעמדה הפוליטית המובהקת שלהם, המזוהה עם הימין הקיצוני. אי לכך, ב-1982 הורה אנדראס פפנדראו על פירוקם של גדודים אלו, ועל הקמה מחודשת של המשמר הלאומי. כיום, המשמר מגויס על בסיס התנדבותי מקרב כוחות המילואים של צבא יוון, ואנשיו עוברים אימונים סדירים. חיילי המשמר זוכים להערכה רבה ביוון, וב-2017 החליטה ממשלת יוון להכריז על שנת 2017 כ"שנת המשמר הלאומי". במהלך שנה זו נערכו אירועי הוקרה רבים למשמר. החל מ-2019 גם נשים יכולות לשרת במשמר.

==קישורים חיצוניים==
* 
* 

==הערות שוליים==

קטגוריה:הכוחות המזוינים של יוון
קטגוריה:משמר לאומי
גדוד היגרים הרכוב

גדוד היגרים הרכוב (בצרפתית: Bataillon de chasseurs à cheval, בהולנדית: Battjon Jagers te Paard) הוא גדוד יגרים מיוחד של צבא בלגיה, המשמש כיחידת סיור ומודיעין.

==היסטוריה==
הגדוד הוקם ב-4 ביולי 2011 באמצעות איחוד כל יחידות היגרים של צבא בלגיה. הוא עבר הסבה ליחידת מודיעין, מעקב וסיור והוכפף לבריגדה הממונעת. אנשיו עובדים בשיתוף פעולה עם גופי המודיעין של צרפת, הולנד ולוקסמבורג. אנשי הגדוד הוצבו באפגניסטן ובמאלי במסגרת כוח שמירת השלום של האו"ם.

מבחינה היסטורית וסמלית, גדוד היגרים הרכוב נחשב לממשיך דרכם של יחידות הפרשים של צבא בלגיה. בסיסו כיום ממוקם בשכונת הברלי שבלוון.

==קישורים חיצוניים==

* [https://defencebelgium.com/2021/09/02/2018-2021-lengagement-du-bataillon-de-chasseurs-a-cheval-en-afghanistan-et-au-mali/ פעילות הגדוד באפגניסטן ובמאלי]

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:הכוחות המזוינים של בלגיה
זכויות להט"ב בכווית

לסביות, הומואים, טרנסג'נדרים וביסקסואלים (להט"ב) בכווית מתמודדים עם אתגרים משפטיים שאינם נתקלים בהם תושבים הטרוסקסואלים. הומוסקסואליות גברית פלילית ונענשת בקנסות או 7 שנות מאסר. הומוסקסואליות נשית חוקית מאז ומעולם. אנשי להט"ב מועמדים לדין באופן קבוע על ידי הממשלה ומתמודדים עם סטיגמטיזציה בקרב האוכלוסייה הרחבה.

== מעמד בחוק ==
חוק העונשין בכווית מכיל מספר הוראות כלליות נגד "הוללות" ו-"חוסר מוסריות" אשר ניתן להשתמש בהן להענשת אנשי להט"ב,
* סעיף 193 לחוק העונשין מעניש "יחסי מין בהסכמה בין גברים בגיל מלא (מגיל 21)" במאסר של עד שבע שנים.
* סעיף 198 אוסר על "חוסר מוסריות ציבורית". בשנת 2008 הורחב החוק כך שיפליל "חיקוי הופעתו של בן המין השני" עם קנסות או מאסר בנוסף.

בספטמבר 2013 פורסם כי חברות מועצת שיתוף הפעולה של מדינות המפרץ הסכימו לדון בהצעה להקמת "מבחן הומוסקסואליות" על מנת לאסור כניסת זרים הומואים לאחת המדינות. עם זאת, הדאגה לאירוח מונדיאל 2022 בקטר, וחשש ליצירת מחלוקת בין לאומית במקרה שאוהדי כדורגל אשר מזדהים כחברי קהילת הלהט"ב היו מוקרנים, גרמו לגורמים להתחרט בתוכניתן ולהתעקש כי "מדובר בהצעה בלבד".

בשנת 2017 כוכב האינסטגרם הפולני, המלך לוקסי ("King Luxy") נעצר בכווית כי נראה לכאורה כ-"נשי מדי" בעוד כי שהה כשבועיים במעצר לפני ששוחרר.

== תנאי מחיה ==
=== אקטיביזם ===
אין עמותה או ארגון ללא מטרת רווח ידוע בכווית למען זכויות להט"ב או ארגון אירועים חברתיים בנושא.

בשנת 2007 דיווח שירות החדשות הערבי "אל-ערביה" כי קבוצה של כוויתים הגישה בקשה להיתר להקים עמותה חדשה שתעמוד על זכויות להט"ב כוויתים. אישור קיום עמותות צריך להיות מאושר על ידי משרד העבודה והרווחה, אשר מעולם לא השיב רשמית לבקשה. ביולי 2019 הודיעה הקבוצה כי תגיש בקשה נוספת לקבלת אישור מהמשרד בתגובה לפגיעה של משרד המסחר בסמלים המייצגים הומוסקסואליות כגון צבעי קשת בענן אשר מייצגים לרוב את דגל הגאווה בחנויות.

=== HIV ===
בשנת 1988, משרד הבריאות הכוויתי פרסם דו"ח אודות נתוני מחלת "HIV" בכווית, בסקירה על לאום האזרחים, מצבם המשפחתי ונטייתם המינית.

== טבלת סיכום ==
{| class="wikitable"
|פעילות הומוסקסואלית חוקית
| פלילי עבור גברים, עונש: קנסות או 7 שנות מאסר.
 חוקי עבור נשים מאז ומעולם.
|-
|גיל הסכמה שווה לזוגות הטרוסקסואלים
|
|-
|חוקים נגד אפליה בתעסוקה
|
|-
|חוקים נגד אפליה במתן סחורות ושירותים
|
|-
|חוקים נגד אפליה בכל התחומים האחרים (כולל אפליה עקיפה, דברי שטנה)
|
|-
|נישואים חד מיניים
|
|-
|הכרה בזוגיות חד-מינית (איחוד אזרחי, נישואי חוזה, ידועים בציבור)
|
|-
|אימוץ משותף של זוגות חד מיניים
|
|-
|אימוץ ילד חורג על ידי זוגות חד מיניים
|
|-
|לסביות, הומואים, טרנסג'נדרים וביסקסואלים מוצהרים רשאים לשרת בצבא
|
|-
|זכות לשינוי מגדר בחוק
| 
|-
|גישה להפריה חוץ-גופית לזוגות לסביות
|
|-
|טיפולי המרה אסורים בחוק
|
|-
|פונדקאות מסחרית לזוגות גברים הומוסקסואלים
|
|-
|גברים המקיימים יחסי מין עם גברים רשאים לתרום דם
|
|}

== הערות שוליים ==

כווית
קטגוריה:כווית
כווית
קטגוריה:להט"ב ואסלאם
הלן מייטלנד ארמסטרונג

הלן מייטלנד ארמסטרונג (אנגלית: Helen Maitland Armstrong; 1869 – 1948) הייתה אמנית ויטראז' אמריקאית שעבדה לבדה וגם בשיתוף עם אביה, מייטלנד ארמסטרונג. עבודותיה נחשבות בין הטובות ביותר שהופקו באמריקה בסוף המאה ה-19 ותחילת המאה ה-20.

== ביוגרפיה ==
הלן מייטלנד ארמסטרונג נולדה בשנת 1869 בפירנצה שבאיטליה לאמן והדיפלומט האמריקאי מייטלנד ארמסטרונג ואשתו הלן, שהייתה צאצא של פיטר סטויבסנט ואחייניתו של הפוליטיקאי המילטון פיש. ששת אחיה כללו את מעצבת הספרים והסופרת מרגרט נילסון ארמסטרונג ועורך כתב עת המילטון פיש ארמסטרונג.

היא למדה בליגת הסטודנטים לאמנות בניו יורק אך קיבלה חלק ניכר מהכשרתה האמנותית מאביה, מה שהפך אותה לשותפה זוטרה בעסק של אביה "ארמסטרונג ושות'"

== קריירה ==
הלן אמסטרונג, איור לספר, 1903
יצירתה של הלן ארמסטרונג התמקדה בחלונות ויטראז' לכנסיות אך כוללת גם פסיפסים, ציורי קיר ואיורים לספרים. עבודות הזכוכית הצבעונית שיצרה לבדה ובשותפות עסקית עם אביה עד מותו בשנת 1918 נחשבות בין הטובות ביותר בסוף המאה ה-19 ותחילת המאה ה-20, מדורגת לצד עבודותיהם של לואיס קומפורט טיפאני וג'ון לה פרג', שניהם היו חברים של הלן ארמסטרונג ואביה. היא חברה בדור הראשון של נשים אמניות המנצלות את הטכניקות החדשות של ויטראז' שהביאו לה פארג' וטיפאני, יחד עם לידיה פילד אמט ואחותה רוזינה אמט שרווד. עבודותיה המוקדמות ביותר הן משנות ה-90 של המאה ה-19; בשנת 1893 הוצג ויטראז׳ לאחד מחלונות הזכוכית הצבעונית בבניין הנשים בתערוכת הקולומביאנית העולמית בשיקגו.

ארמסטרונג ואביה יצרו יחד ציורים לחלונות ויטראז' - רבים מהם אנדרטאות - לכנסייה הקהילתית הראשונה (סנט לואיס, מיזורי), כנסיית כריסט (ריי, ניו יורק), קפלת האי ג'קיל (ברונסוויק, ג'ורג'יה), הפרסביטריאן הראשון. כנסייה (ניובורג, ניו יורק), הכנסייה האפיסקופלית של כל הנשמות (בילטמור, צפון קרוליינה), קפלת ארל ממוריאל (טרויה, ניו יורק), ומכללת ואסר.

עבודת היחיד של הלן ארמסטרונג - שאותה כינה הניו יורק טיימס "יוצאת דופן" - כללה עיצובים של חלונות ויטראז' לעשרות כנסיות וקפלות, כמו גם בניין ממשלתי וכמה בתי מגורים פרטיים. היא עיצבה 16 חלונות בטכניקת זכוכית מצוירת מהמאה ה-15 למאוזוליאום פרטי בבית הקברות וודלאון. אחד מחלונותיה לכנסייה של סנט אנדרו בסאות'המפטון, ניו יורק, התנפץ בזמן ההוריקן הגדול משנת 1938 ונמצא בשלמותו במרחק של חצי קילומטר משם.

יצירת המופת של ארמסטרונג עשויה להיות החלון המזרחי בכנסייה האפיסקופלית של סנט פול בבולטימור, מרילנד, שנוצר בזמן השיפוץ הכללי של הכנסייה בשנת 1904.

ארמסטרונג איירה גם מספר ספרים - הלן אמסטרונג ואחותה מרגרט איירו כמה ספרים יחד, ביניהם מקס מילר משנת 1906: סיפור אהבה גרמנית.

ארמסטרונג נפטרה בבית בו גדלה בעיר ניו יורק ב-26 בנובמבר 1948.

מוזיאון המטרופוליטן בניו יורק מחזיק באוסף רישומיה וצבעי מים לחלונות ויטראז' וכן עיצובים עבור לוח מזבח וציור קיר.

== קישורים חיצוניים ==

== הערות שוליים ==

קטגוריה:אמניות אמריקאיות
קטגוריה:מאיירות אמריקאיות
קטגוריה:ילידות 1869
קטגוריה:נפטרות ב-1948
שורש 176

שורש 176, או מיאן בּוּ (בסינית: 面部, פיניין: Miànbù) הוא השורש המאה שבעים-ושישה של הכתב הסיני. פירושו "פנים" או "צד", וכן "אטריות". הוא אחד מתוך 11 (מתוך סך הכל 214 שורשי הקאנגשי) שורשים המורכבים מתשעה קווים.

במילון קאנגשי יש 66 תווים (מתוך 49,030) שניתן למצוא תחת שורש זה.

בסינית מפושטת, משמש גם כצורה המפושטת של / - "אטריות" או "קמח".

== התפתחות ==
<gallery>
קובץ:面-oracle.svg|השורש בכתב עצמות הניחוש, (甲骨文, גְ'יָאגוּוֶן, פיניין: Jiǎgǔwén) מלפני 3,500 שנה
קובץ:面-seal.svg|השורש בכתב החותם הקטן (שְׂיָאוגְ'ווָאן, 小篆, xiǎozhuàn)
</gallery>

== תווים נגזרים ==
{| class="wikitable"
!מספר קווים נוספים
! תווים
|-
| +0
| style="font-size: large;" |面靣(= 面)
|-
| +5
| style="font-size: large;" |靤(=皰<small>->皮</small>)
|-
| +6
| style="font-size: large;" |靥<sup>SC</sup> (= 靨)
|-
| +7
| style="font-size: large;" |靦
|-
| +12
| style="font-size: large;" |靧
|-
| +14
| style="font-size: large;" |靨
|}

== לקריאה נוספת ==
* 
* 

== קישורים חיצוניים ==

* [https://www.unicode.org/cgi-bin/GetUnihanData.pl?codepoint=9762 מאגר Unihan - U+9762]

קטגוריה:שורשים (כתב סיני)
קלריסה מונגר באדגר

קלריסה מונגר באדגר (באנגלית:Clarissa Munger Badger: 20 במאי 1806 – 14 בדצמבר 1889) הייתה מאיירת בוטנית אמריקאית באמצע המאה ה-19 הידועה בעיקר בשלושה כרכים של ציורי פרחים בליווי שירה. היא ציירה גם על טקסטיל.

== ביוגרפיה ==

=== משפחה ===
קלריסה מונגר נולדה במזרח גוילפורד, קונטיקט, בשנת 1806 לג'ורג' מונגר, צייר וחרט דיוקנאות, ופרנל קלסי מונגר. קלריסה, אחיה הבכור ג'ורג' ואחותה הצעירה קרוליין הפכו כולם לאמנים, כאשר קרוליין מתמחתה בפורטרטים כמו אביה וקלריסה באמנות בוטנית.

בשנת 1828 נישאה לכומר מילטון באדגר, כומר הכנסייה הדרומית באנדובר, מסצ'וסטס ומאוחר יותר מונה למזכיר של אגודת המיסיונרים האמריקאית, עבודה שחייבת אותו לבלות במערב ארצות הברית. היו להם חמישה ילדים, מתוכם שניים שרדו עד הבגרות, שניהם הפכו לרופאים. [6] מילטון חלה והזוג חזר למדיסון שבקונטיקט, שם הוא נפטר בשנת 1873.

=== יצירה ===
בשנת 1848, קלריסה מונגר באדגר פרסמה באופן פרטי ספר: "פרחי הטבע עם שירה נבחרת". זה היה מאסף של שירה מאת ויליאם קאלן בראיינט, לידיה סיגורני, מרי האוויט ואחרים שאוירו ב-13 מציורי הפרחים שלה. ייתכן שהכרך הזה סיפק מודל לספרה מ-1859 פרחי בר משורטטים מהטבע (הידוע באופן לא רשמי בשם "פרחי הבר של אמריקה"), שאויר עם 22 לוחות של פרחים בודדים. הוא כלל גם שירים, שנכתבו על ידי קלריסה באדגר עצמה, יחד עם שיר מבוא מאת סיגורני. הלוחות שוכפלו באותה תקופה באופן נרחב, ותרמו למוניטין של באדגר כאמנית בוטנית ממדרגה ראשונה.

בספרה משנת 1859 בשיריה היא מגלמת את הפרחים. היא כתבה בגוף ראשון, וגרמה לכך שהפרח ששורטט בעמוד הבא "מספר" לקורא את קורות חייו.

ספרה השלישי של קלריסה, "פרחי הבית והגן", ראה אור בשנת 1867 עם 16 לוחות ליטוגרפיות בצביעת יד, המציגות בדרך כלל שניים או שלושה פרחים באשכולות או זרי פרחים. כמו בספרה הראשון, ציורי הפרחים לוו בשירה, במקרה זה שירים על הפרחים המתוארים.

הסגנון שלה היה שונה מעמיתיה הגברים. חלק מהיצירות שלה מתמקדות בפרח יחיד, אך פעמים רבות היא הייתה כוללת פרחים רבים יחדיו. הדבר נעשה לעיתים רחוקות שכן רבים מציורי התקופה נועדו לחקר צמח בודד ולא כקבוצה.

היאתיארה כל צמח בכמות גדולה של פרטים ונשארה נאמנה לדמות בטבע ככל שיכלה. היא השתמשה בצללים ובצבעים כדי ליצור ניגודים ולגרום לפרחים להיראות כמו חיים.

באדגר ציירה את פרחיה גם על טקסטיל. אלה, כמו האיורים שלה, דומים מאוד למראם בחיים.

== גלריה ==
<gallery mode="packed" heights="180">
File:Acer rubrum Red Maple.jpg

File:Houghton EDR 467 - Wild Flowers Drawn, frontispiece.jpg

File:Wild Rose Rosa parviflora.jpg

File:Floralbellesfro00badg 0019.jpg

</gallery>
== קישורים חיצוניים ==

* 
== הערות שוליים ==

קטגוריה:מאיירות אמריקאיות
קטגוריה:ילידות 1806
קטגוריה:נפטרות ב-1889
אלכס אדטוקומבו

אלכסנדרוס אמקה "אלכס" אדטוקומבו (ביוונית: Αλέξανδρος Εμέκα "Άλεξ" Αντετοκούνμπο; נולד ב-27 באוגוסט 2001) הוא כדורסלן יווני ממוצא ניגרי המשחק בעמדת הסמול פורוורד במז'ייקיאי מליגת העל הליטאית בכדורסל. הוא אחיהם של שחקני ה-NBA יאניס, ת'נאסיס וקוסטאס אדטוקומבו.

== ראשית חייו ==
אדטוקומבו נולד באתונה, בירת יוון, להורים מהגרים מניגריה, האח הקטן מבין חמישה בנים. יש לו דרכון ניגרי, שניתן לו כדי שיקבל ויזה לארצות הברית. הוא החל לשחק כדורסל בגיל 9, ובגיל 12 עבר למילווקי, ויסקונסין לאחר שאחיו יאניס נבחר בדראפט ה-NBA {{כ}}2013 על ידי מילווקי באקס. הוא שיחק בתיכון דומיניקן בווייטפיש ביי, ויסקונסין, ובעונתו הראשונה העמיד ממוצעים של 2.9 נקודות בלבד, אך בעונתו הרביעית נבחר פעמיים לנבחרת המחזור במדינה והעמיד ממוצעים של 20 נקודות ו-7 ריבאונדים. בעקבות כך הוא קיבל הצעות למלגה מאוניברסיטת אוהיו, גרין ביי ודה פול, אך הוא הודיע שלאחר התיכון ישחק באירופה ולא בכדורסל המכללות.

== קריירה מקצועית ==
יאניס (מימין) ות'נאסיס אדטוקומבו במהלך אתגר הכישורים של ה-NBA באולסטאר ]]
ב-22 ביוני 2020 חתם אדטוקומבו במורסיה מליגת ה-ACB הספרדית, וב-18 באוקטובר ערך את הופעת הבכורה שלו בקבוצת המילואים של המועדון בליגה הרביעית, כשרשם 28 נקודות ו-6 ריבאונדים, כולל 6 שלשות מ-9 זריקות, בניצחון 69–83 על SCD קרולינס.

לאחר שלא נבחר בדראפט ה-NBA {{כ}}2021 הצטרף אדטוקומבו לסקרמנטו קינגס לליגת הקיץ של ה-NBA, וזכה באליפות. ב-10 באוקטובר 2021 חתם על חוזה ל-10 ימים עם טורונטו ראפטורס, אך למחרת נופה מהסגל וחתם בקבוצת ליגת הפיתוח שלה, ראפטורס 905. ב-2022 השתתף עם אחיו יאניס ות'נאסיס באתגר הכישורים במסגרת סוף-שבוע האולסטאר ב-NBA.

ב-3 בנובמבר 2022 חתם אדטוקומבו ב, קבוצת ליגת הפיתוח של מילווקי באקס. ב-31 באוגוסט 2023 הוא חתם במילווקי, אך שוחרר באותו יום. ב-30 באוקטובר הוא חזר לוויסקונסין הרד, ממנה נופה ב-8 בפברואר 2024.

ב-14 בפברואר 2024 חתם עד סיום העונה במז'ייקיאי מליגת העל הליטאית בכדורסל.

== קישורים חיצוניים ==

== הערות שוליים ==

קטגוריה:כדורסלנים יוונים
קטגוריה:כדורסלני מורסיה
קטגוריה:כדורסלני ראפטורס 905
קטגוריה:כדורסלני ויסקונסין הרד
קטגוריה:ספורטאים יוונים בספרד
קטגוריה:יוונים שנולדו ב-2001
אינו לפיק פון וירן

אינו לפיק פון וירן (באסטונית: Aino Lepik von Wirén; נולדה ב-28 באוקטובר 1961) היא דיפלומטית ומשפטנית אסטונית המכהנת כשגרירת אסטוניה באירלנד.

==ביוגרפיה==
לפיק פון וירן נולדה בסטוקהולם למשפחה אסטונית שנאלצה לעזוב את אסטוניה כשזו הפכה לחלק מברית המועצות.<ref></ref> אביה, קליו לפיק, לחם בשורות הוואפן אס אס במהלך מלחמת העולם השנייה, ונמלט לשוודיה בשלבים האחרונים של המלחמה.

בשנת 1987 סיימה לימודי משפטים באוניברסיטת סטוקהולם. לאחר מכן למדה באוניברסיטת סארי.

בשנים 1987–1990 הייתה עורכת דין בבית המשפט לעניינים מינהליים בארברו. בשנים 1990–1992 הייתה תובעת במשרד התובע הכללי בסטוקהולם, ובמקביל הייתה שרת המשפטים בממשלתה האחרונה של הרפובליקה הסובייטית הסוציאליסטית של אסטוניה.

בשנים 1993–1994 הייתה היועצת המשפטית של ממשלת אסטוניה, ובשנים 1997–1999 הייתה ראש לשכת זכויות האדם במחלקה המשפטית במשרד החוץ ומנכ"לית המחלקה. בשנים 1994–1999 הייתה נציגת אסטוניה בוועידת מועצת אירופה.<ref></ref>

מ-25 במרץ 1999 עד 8 באוגוסט 2003 הייתה מזכירת המדינה של אסטוניה.

בשנים 2003–2006 הייתה שגרירת אסטוניה בפורטוגל, בשנים 2007–2010 הייתה שגרירת אסטוניה בישראל ובשנים 2010–2014 הייתה שגרירת אסטוניה בממלכה המאוחדת. מאז 2018 היא שגרירת אסטוניה באירלנד.<ref></ref>

בשנים 1995–2020 הייתה חברת מפלגת המולדת.<ref></ref>

==קישורים חיצוניים==

==הערות שוליים==

קטגוריה:פוליטיקאיות אסטוניות
קטגוריה:שרות ממשלת אסטוניה
קטגוריה:שגרירי אסטוניה
קטגוריה:שגרירים באירלנד
קטגוריה:אסטוניות שנולדו ב-1961
שורש 65

שורש 65, או ג'י בּוּ (בסינית: 支部, פיניין: Zhībù) הוא השורש השישים וחמישה של הכתב הסיני. פירושו "ענף" והוא אחד מתוך 34 (מתוך סך הכל 214 שורשי הקאנגשי) שורשים המורכבים מארבעה קווים.

במילון קאנגשי יש 26 תווים (מתוך 49,030) שניתן למצוא תחת שורש זה.

== התפתחות ==
<gallery>
קובץ:支-bigseal.svg|השורש בכתב החותם הגדול (דָאגְ'ווָאן; 大篆; פיניין: Dàzhuàn) לפני מעל 2,000 שנה
קובץ:支-seal.svg|השורש בכתב החותם הקטן (שְׂיָאוגְ'ווָאן, 小篆, xiǎozhuàn)
</gallery>

== תווים נגזרים ==
{| class="wikitable"
!מספר קווים נוספים
! תווים
|-
| +0
|支
|-
| +5
|攱
|-
| +8
|攲
|-
| +12
|攳
|}

== לקריאה נוספת ==
* 
* 

== קישורים חיצוניים ==

* [https://www.unicode.org/cgi-bin/GetUnihanData.pl?codepoint=652F מאגר Unihan - U+652F]

קטגוריה:שורשים (כתב סיני)
טרנארש

טרנארש (בהונגרית: Tarnaörs) הוא כפר במחוז הווש בצפון מזרח הונגריה. עד לשואה הייתה בו קהילה יהודית.

האזור מיושב לסירוגין מהמאה ה-13 עד ימינו, היישוב עצמו הוזכר לראשונה בכתבים משנת 1264.

== יהודי טרנארש ==
יהודים חיו בטרנארש במאה ה-18 ובמאה ה-19. בשנת 1944 נרצחו יהודים מהכפר בשואת יהודי הונגריה.

{| class="wikitable"
! שנה
! מספר היהודים בכפר
! כלל האוכלוסייה
|
|-
|1880
|45
|1,605
|-
|1910
|21
|
|-
|1920
|5
|
|-
|1930
|5
|
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה
קטגוריה:יישובים שהוקמו במאה ה-13
טרנסנטמיקלוש

טרנסנטמיקלוש (בהונגרית: Tarnaszentmiklós) הוא כפר במחוז הווש בצפון מזרח הונגריה. עד לשואה הייתה בו קהילה יהודית.

כמו יישובים רבים באירופה גם בטרנסנטמיקלוש מספר התושבים נמצא בירידה. כך, בשנת 1990 חיו בכפר 1,040 תושבים ובשנת 2021 רק 818 תושבים.

האזור מיושב לסירוגין מהמאה ה-15 עד ימינו, היישוב עצמו הוזכר לראשונה בכתבים משנת 1424.

== יהודי טרנסנטמיקלוש ==
יהודים חיו בטרנסנטמיקלוש במאה ה-18 ובמאה ה-19. בשנת 1944 נרצחו יהודים מהכפר בשואת יהודי הונגריה.

{| class="wikitable"
! שנה
! מספר היהודים בכפר
! כלל האוכלוסייה
|-
|1880
|32
|1,100
|-
|1910
|24
|
|-
|1920
|20
|
|-
|1930
|16
|
|-
|1941
|6
|1,865
|-
|}

== קישורים חיצוניים ==

* 

== הערות שוליים ==

קטגוריה:הונגריה: כפרים
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה
שמוק

שמוק הוא כינוי גנאי לאדם טיפש, מגעיל, בזוי או מתועב. מקור המילה הוא מיידיש, שם היא משמשת גם כמילת סלנג לפין.<ref>Rosten, Leo. The New Joy of Yiddish. Crown Publishers, New York, 2001. pgs. 78, 162. </ref><ref>Gross, David C. [https://books.google.com/books?id=Ny1o6iXffDgC&printsec=frontcover&dq=yiddish+dictionary&hl=en&sa=X&ei=0FvsTqYYwuvRAcDu2N8J&ved=0CEEQ6AEwAQ#v=onepage&q=shmuck&f=false English-Yiddish, Yiddish-English Dictionary: Romanized] Hippocrene Books, 1995. p.144. </ref>

==אטימולוגיה==
מקור המילה הוא מהמילה "Smok" בפולנית עתיקה, שמשמעותה "נחש דשא" או "דרקון".<ref name="etymonline"></ref><ref></ref><ref></ref>

==לשון נקייה==
בשל ניבול הפה שבמילה,<ref name=joys>Rosten, Leo. The Joys of Yiddish. New York, Pocket Books, 1968. pp. 360-362</ref> נוצרו מספר מילים באנגלית המשמשות עבורה כלשון נקייה: "schmoe" (שהייתה ההשראה לדמותו של שמו שיצר הקומיקסאי אל קאפ), "shmo" ועוד.<ref name=word>[http://dictionary.reference.com/browse/schmuck "Schmuck"]. dictionary.com. Retrieved 17 Jan 2011.</ref>

==בתרבות==
ב-4 באוקטובר 1961 נעצר הסטנדאפיסט לני ברוס לאחר שהשתמש במילה "שמוק" בהופעה במועדון הטרובדור.<ref>Paley, Maggie. [https://books.google.com/books?id=AmWDNjeK20QC&pg=PA78&lpg=PA78&dq=%22Lenny+Bruce%22+%22Yiddish+undercover+agent%22&source=bl&ots=xWfMaR5jCN&sig=EDcF2auyHFrNPgpCzfOioQ0srOs&hl=en#v=onepage&q=%22Lenny%20Bruce%22%20%22Yiddish%20undercover%20agent%22&f=false The Book of the Penis] New York: Grove Press, 2000. p.78. </ref>

באוקטובר 2008 כינה יצחק לאור, במדור "תרבות וספרות" של "הארץ", את גרשם שלום "שמוק אקדמי", וספג גל של ביקורת שהופנתה אליו ואל עורך המדור, בני ציפר. עם זאת, כאשר במועד מוקדם יותר השתמש לאור באותו עיתון במילה "שמוק" לתיאור הפילוסוף הנאצי מרטין היידגר, איש לא מחה על כך. אלי אשד העיר על כך: "כאן כנראה הייתה הסכמה כללית של הקוראים עם לאור בעניין היותו של הנאצי היידגר 'שמוק'."

שמו האנגלי של הסרט "אידיוט מושלם" שיצא לאקרנים ב-2010 הוא "ארוחת ערב לשמוקים", והוא עוסק בעובדי חברה המקיימים "ארוחת ערב לשמוקים", בה כל אחד מהמוזמנים צריך להביא עמו אדם תמהוני בעל כישרון מיוחד, והעובד שמביא את האדם התמהוני והמגוחך ביותר זוכה בקידום.<ref name=NYT0510></ref>

==קישורים חיצוניים==
* [https://en.wiktionary.org/wiki/schmuck שמוק], באתר ויקימילון 
* 

==הערות שוליים==

קטגוריה:כינויי גנאי
מיתרני פה

מיתרני פה (שם מדעי: Hemichordata) היא מערכה המונה 130 מינים של חסרי חוליות קטנים דמויי תולעת החיים בכל האוקיינוסים ממים רדודים עד לעומק 5,000 מטר, אשר בניגוד לשמם אינם מיתרניים אמיתיים, אף שהם בעלי מבנה דומה מעט.

השם המדעי מגיע מיוונית, מהמילים המי- חצי וכורדה- מיתר, כלומר חצי מיתרניים, והוא ניתן להם על שם איבר ממערכת העיכול שנמצא בחרטום של מיתרני הפה, שנחשב בעבר למיתר הגב שלהם.

== מאפיניים ==
אנטומיה של מיתרן פה

אורכם של מיתרני הפה משתנה ונע בין כמה סנטימטרים לשני מטרים אצל המין Balanoglossus gigas מחופי ברזיל.

הגוף של מיתרני הפה מחולק ל־3 חלקים בסיסיים: החרטום, הצווארון והמטסטומה (metastoma, מיוונית: μετά - מאחורי, στόμα - פה).

מיתרני הפה חסרי מערכת עצבים מרכזית, ורקמת העצבים מרוכזת בצווארון, בו היא מחוברת לשאר מערכת העצבים. מערכת ההובלה של מיתרני הפה מורכבת מאיבר דמוי לב, כלי דם, וגתות (סינוסים). המטסטומה של מיתרני הפה כוללת מספר רב של זוגות זימים. בצווארון ישנן זרועות קטנות שמשמשות לתזונה, התאמה לסינון מזון.

כמו מרבית בעלי החיים הקיימים מיתרני הפה בעלי סימטריה דו-צדדית.

הפגיות של מיתרני הפה דומות מאוד לפגיות של קווצי העור, וניזונות כמוהן מפלנקטון.

מרבית המינים של מיתרני הפה חיים במחילות שנחפרו בידי חסרי חוליות אחרים וניזונים מפלנקטון. רוב ככל המינים של מיתרני הפה מסננים מזון; למיתרני הפה יש 2 דרכי אכילה: בדרך הראשונה הם קבורים בחול ואוכלים כמו תולעי אדמה בוץ, ובדרך השנייה, הם מסננים מזון מהמים כמו ספוגיים.
פגית של מיתרן פה
== מיון ==
המערכות הקרובות ביותר למיתרני הפה הם המערכות קווצי עור (Echinodermata) ומיתרניים (Chordata) ויחד הן שייכות לקבוצה שניוני הפה (Deuterostomia). מחקרים מולקולריים מצביעים על כך שמיתרני הפה קרובים יותר לקווצי העור מאשר למיתרניים.

מיתרני הפה כוללים שלוש מחלקות:
* מחלקה פלנקטוספירואידיה (Planctosphaeroidea) - ידועה מפגיות צפות.
* מחלקה תולעי אצטרובל (Enteropneusta) - נקראות כך בשל המראה של החרטום והצווארון.
* מחלקה פטרוברנכיה (Pterobranchia) - חיים בצינורות שהם בונים.

== קישורים חיצוניים ==

קטגוריה:בעלי חיים שתוארו ב-1885
קטגוריה:טקסונים שתוארו בידי ויליאם בייטסון
קטגוריה:בילטריה
קטגוריה:חסרי חוליות
קטגוריה:מערכות של בעלי חיים
קטגוריה:שניוני הפה
שורש 92

שורש 92, או יַה בּוּ (בסינית: 牙部, פיניין: Yá bù) הוא השורש התשעים ושניים של הכתב הסיני. פירושו "שן", או "ניב" והוא אחד מתוך 34 (מתוך סך הכל 214 שורשי הקאנגשי) שורשים המורכבים מארבעה קווים.

במילון קאנגשי יש 9 תווים (מתוך 49,030) שניתן למצוא תחת שורש זה.

== התפתחות ==
<gallery>
קובץ:牙-bronze.svg|השורש בכתב כתובות הברונזה, (גִ'ין וֶן, 金文,פיניין: Jīn wén) מלפני 2,500-3,000 שנה
קובץ:牙-bigseal.svg|הצורה בכתב החותם הגדול (דָאגְ'ווָאן; 大篆; פיניין: Dàzhuàn) לפני מעל 2,000 שנה
קובץ:牙-seal.svg|הצורה בכתב החותם הקטן (שְׂיָאוגְ'ווָאן, 小篆, xiǎozhuàn)
</gallery>

== תווים נגזרים ==
{| class="wikitable"
!מספר קווים נוספים
! תווים
|-
| +0
| style="font-size: large;" |牙
|-
| +8
| style="font-size: large;" |牚
|}

== לקריאה נוספת ==
* 
* 

== קישורים חיצוניים ==

* [https://www.unicode.org/cgi-bin/GetUnihanData.pl?codepoint=7259 מאגר Unihan - U+7259]

קטגוריה:שורשים (כתב סיני)
שורש 119

אורז
שורש 119 או מי בּוּ (בסינית: 米部, פיניין: Mǐ bù) הוא השורש ה-119 של הכתב הסיני. פירושו "אורז" והוא אחד מתוך 29 (מתוך סך הכל 214 שורשי הקאנגשי) שורשים המורכבים משישה קווים.

במילון קאנגשי יש 318 תווים (מתוך 49,030) שניתן למצוא תחת שורש זה.

== התפתחות ==
<gallery>
קובץ:米-oracle.svg|השורש בכתב עצמות הניחוש, (甲骨文, גְ'יָאגוּוֶן, פיניין: Jiǎgǔwén) מלפני 3,500 שנה
קובץ:米-bronze.svg|השורש בכתב כתובות הברונזה, (גִ'ין וֶן; 金文; פיניין: Jīn wén) מלפני 2,500-3,000 שנה
קובץ:米-bigseal.svg|השורש בכתב החותם הגדול (דָאגְ'ווָאן; 大篆; פיניין: Dàzhuàn) לפני מעל 2,000 שנה
קובץ:米-seal.svg|השורש בכתב החותם הקטן (שְׂיָאוגְ'ווָאן, 小篆, xiǎozhuàn)
</gallery>

== תווים נגזרים ==
{| class="wikitable"
!מספר קווים נוספים
! תווים
|-
| +0
| style="font-size: large;" |米
|-
| +2
| style="font-size: large;" |籴<sup>SC</sup> (= 糴)籵(=蹯<small>->足</small>)籶
|-
| +3
| style="font-size: large;" |娄<sup>SC</sup> (=婁)籷籸籹籺类<sup>SC</sup> (=類)籼<sup>SC</sup> (=秈)籽籾籿粀粁粂
|-
| +4
| style="font-size: large;" |粃(=秕<small>->禾</small>/紕<small>->糸</small>)粄粅粆粇(=糠/粳)粈粉粊粋<sup>JP</sup> (=粹)粌粍粎粏粐粑
|-
| +5
| style="font-size: large;" |畨(=翻<small>->羽</small>/番<small>->田</small>)粒粓粔粕粖粗粘粙粚粛<sup>JP</sup> (=肅<small>->聿</small>)粜<sup>SC</sup> (= 糶)粝<sup>SC</sup> (= 糲)粣
|-
| +6
| style="font-size: large;" |粞粟粠粡粢粤<sup>SC / JP</sup> (=粵)粥粦粧(=妝<small>->女</small>)粨粩粪<sup>SC</sup> (=糞)粫粬(=麴<small>->麥</small>)粭
|-
| +7
| style="font-size: large;" |粮<sup>SC</sup> (=糧)粯粰粱粲粳粴粵糀
|-
| +8
| style="font-size: large;" |粶粷粸粹粺(=稗<small>->禾</small>)粻粼粽精粿糁<sup>SC</sup> (=糝)
|-
| +9
| style="font-size: large;" |糂(= 糝)糃糄糅糆糇<sup>SC</sup> (=餱)糈糉(= 粽)糊糋糌糍糎
|-
| +10
| style="font-size: large;" |糏糐糑糒糓糔糕糖糗糘
|-
| +11
| style="font-size: large;" |糙糚糛(=糖)糜糝糞糟糠糡糢糨
|-
| +12
| style="font-size: large;" |糣糤(=饊<small>->食</small>)糥糦糧
|-
| +13
| style="font-size: large;" | 糩糪糫糬糭(= 粽)
|-
| +14
| style="font-size: large;" |糮糯糰
|-
| +15
| style="font-size: large;" |糲
|-
| +16
| style="font-size: large;" |糱糳糴
|-
| +17
| style="font-size: large;" |糵(= 糱)
|-
| +19
| style="font-size: large;" |糶
|-
| +21
| style="font-size: large;" |糷
|}

== וריאנטים ==
{| class="wikitable" style="text-align: center;"
!סינית מסורתית
! בכתיב טייוואן
|- style="font-size:6em; font-family:serif; line-height:100%;"
| lang="ja" |米 粒
| lang="zh-tw" |米 粒
|}

== לקריאה נוספת ==
* 
* 

== קישורים חיצוניים ==

* [https://www.unicode.org/cgi-bin/GetUnihanData.pl?codepoint=7C73 מאגר Unihan - U+7C73]

קטגוריה:שורשים (כתב סיני)
יוז'ף קמפנר

יוז'ף קמפנר (בהונגרית: Kempner József; טטה, 1823 – טטה, 26 בפברואר 1882) היה רופא יהודי-הונגרי, הרופא הראשי של מחוז קומארום-אסטרגום, רופא צבאי במהלך מהפכת 1848 בהונגריה (המכונה שם מלחמת העצמאות בשנים 1848–1849).

== ביוגרפיה ==
יוז'ף קמפנר נולד במשפחה יהודית בעיר טטה. הוריו היו בעיקר דוברי גרמנית וזו השפה שהוא התכתב איתם על פי עדותו. בשנת 1848 קיבל תואר דוקטור לרפואה מאוניברסיטת פשט (היום שמה אוניברסיטת אטווש לוראנד) והיה בין מעט היהודים (אולי הבודדים) שהשיגו תואר כזה אז בממלכת הונגריה. ואחר כך התיישב בעיר הולדתו טטה כרופא כללי ומאוחר יותר היה הרופא הראשי של מחוז קומרום (תפקיד בכיר מאוד באותם הימים). הוא השתתף במהפכה ובמלחמת העצמאות בשנים 1848–1849 כאלוף-משנה. על מותו דווח ב"עיתון ראשון" (עיתון יום ראשון היה שבועון חינוכי בתמונות ובמאמרים שהופיע בין השנים 1854–1921.

== עבודתו העיקרית ==
* עבודת דוקטורט על אדמת משקע ושיגדון. (פשט, 1848) (אדמת משקע: אדמה רופפת עם חלקיקים קטנים וקשים בתחתית וחוף שטוח של מים עומדים או זורמים (אגם, ים, נהר, נחל))

== לקריאה נוספת ==
* [https://opac-nevter.pim.hu/en/record/-/record/PIM84856 יוז'ף קמפנר] במאגר המוזיאון הספרותי פטפי
* Szinnyei József: Magyar írók élete és munkái V. (Iczés–Kempner). Budapest: Hornyánszky. 1897. (חייהם ויצירותיהם של סופרים הונגרים)
* [https://www.arcanum.com/en/online-kiadvanyok/Lexikonok-magyar-irok-elete-es-munkai-szinnyei-jozsef-7891B/k-8D2C5/kempner-jozsef-8EEBB/ יוז'ף קמפנר], ב-Arcanum
* Sándor Dörnyei: עבודות דוקטור הונגריות ישנות 1772–1849. כרך א'. 1998.
* [https://books.google.co.il/books/about/Dissertatio_inauguralis_de_sabulo_et_art.html?id=Q0rywQEACAAJ&redir_esc=y ספרו המודפס מ-1848]
* [http://www.nepessegszamlalas1869.kunymuzeum.hu/index.php/tata/item/1283 נתוניו בטטה בסקר אוכלוסין של 1869]
* [https://mnot.hu/wp-content/uploads/2019/10/535.pdf באיזו שפה כתבו הרופאים בהונגריה במאה ה-19? יוז'ף קמפנר כתב בגרמנית]

קטגוריה:רופאים יהודים הונגרים
קטגוריה:רופאים צבאיים יהודים
קטגוריה:בוגרי אוניברסיטת אטווש לוראנד בודפשט
קטגוריה:הונגרים שנולדו ב-1823
קטגוריה:נפטרים ב-1882
עומאר מרמוש

עומאר חאלד מוחמד מרמוש (בערבית: عمر مرموش; נולד ב-7 בפברואר 1999) הוא כדורגלן מצרי המשחק בעמדת החלוץ באיינטרכט פרנקפורט ובנבחרת מצרים.

==קריירה==
מרמוש החל לשחק בקבוצת הנוער של ואדי דגלה, וב-8 ביולי 2016 ערך את הופעת הבכורה שלו בליגת העל המצרית.

באוגוסט 2017 חתם בוולפסבורג, והחל לשחק בקבוצת המילואים של המועדון.<ref></ref> ב-26 במאי 2020 ערך את הופעת הבכורה שלו במדי הקבוצה הבוגרת בבונדסליגה, כשנכנס כמחליף בניצחון 4–1 על באייר לברקוזן.

ב-5 בינואר 2021 הושאל לזנקט פאולי מהבונדסליגה השנייה עד לתום העונה.<ref></ref><ref></ref> במדי הקבוצה כבש מרמוש שבעה שערים ובישל שלושה ב-21 משחקים, ושב לוולפסבורג.

ב-30 באוגוסט 2021 הושאל לשטוטגרט עד לתום העונה.<ref></ref> הוא ערך את הופעת הבכורה שלו בקבוצה ב-12 בספטמבר 2021 בתיקו 1–1 נגד איינטרכט פרנקפורט, ובדקה האחרונה של המשחק כבש את שער השוויון.

ב-15 במאי 2023 חתם באיינטרכט פרנקפורט.

===קריירת נבחרות===
למרות שהוא בעל דרכון קנדי, בחר מרמוש לשחק בנבחרות הצעירות של מצרים.

ב-8 באוקטובר 2021 ערך את הופעת הבכורה שלו בנבחרת הבוגרת, וכבש את השער היחיד בניצחון 1–0 על .<ref></ref>

נכלל בסגל נבחרת מצרים לטורניר גביע אפריקה לאומות 2023.

==קישורים חיצוניים==

==הערות שוליים==

קטגוריה:כדורגלנים מצרים
קטגוריה:חלוצי כדורגל מצרים
קטגוריה:כדורגלני וולפסבורג
קטגוריה:כדורגלני שטוטגרט
קטגוריה:כדורגלני נבחרת מצרים
קטגוריה:קהיר: כדורגלנים
קטגוריה:כדורגלני גביע אפריקה לאומות 2021
קטגוריה:כדורגלני גביע אפריקה לאומות 2023
קטגוריה:כדורגלני איינטרכט פרנקפורט
קטגוריה:מצרים שנולדו ב-1999
רומבוזואה

רומבוזואה (שם מדעי: Rhombozoa, ידועה גם בשם Dicyemida) היא מערכה המונה כ-75 מינים של טפילים חסרי חוליות קטנים החיים באוקיינוסים.

== תיאור ==
אורכם של הרומבוזואים 0.5 עד 7 מילימטרים וניתן לראותם בקלות בעזרת מיקרוסקופ פשוט. הרומבוזואים חסרי מערכת נשימה, מחזור דם, מערכת שתן, מערכת עיכול ומערכת עצבים. גופם מורכב מ-20 עד 30 תאים.

== מחזור חיים ==
הרומבוזואים מתרבים גם ברבייה אל-זוויגית וגם ברבייה רגילה, והם חיים בדיונונים ותמנונאים צעירים, שהם הפונדקאים שלהם. לרוב המינים יש פונדקאי אחד או שניים, אך מינים אחרים נטפלים לכמה פונדקאים. ההשפעות של הרומבוזואים על הפונדקאים שלהם אינן ידועות.

== טקסונומיה ==
הסיווג של הרומבוזואים שנוי במחלוקת: במקור הם סווגו יחד עם המערכה אורתונקטידה (Orthonectida) בקבוצה מזוזואה (Mesozoa). עם זאת, מדענים אחרים סיווגו אותם כקרובים לתולעים נימיות (Nematoda) ולאחר מכן כשייכים לקבוצה לופוטרוכוזואה (Lophotrochozoa). הרומבוזואים אינם מחולקים לסדרות או מחלקות אלא לשלוש משפחות.

== מיון ==
* משפחה Dicyemidae
* משפחה Kantharellidae
* משפחה Conocyemidae
== קישורים חיצוניים ==

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1876
קטגוריה:טקסונים שתוארו בידי פייר-ז'וזף ואן בנדן
קטגוריה:לופוטרוכוזואה
קטגוריה:מערכות של בעלי חיים
קטגוריה:בעלי חיים טפיליים
רוק הצעיר

רוק הצעיר (באנגלית: Young Rock) היא סדרת קומדיית מצבים אמריקאית המבוססת על חייו של השחקן והמתאבק דוויין ג'ונסון, המוכר בשם הבמה "The Rock".<ref></ref>

הסדרה מופקת ומשודרת ברשת הטלוויזיה האמריקאית NBC. עונתה הראשונה עלתה לשידור ב-16 בפברואר 2021. באפריל 2021 הכריזה הרשת כי תחדש את הסדרה לעונה שנייה.<ref name="S2 Renewal"></ref> במאי 2022 הסדרה חודשה לעונה שלישית.

==עלילה==
השנה היא שנת 2032, ודוויין ג'ונסון רץ לנשיאות ארצות הברית. במהלך סדרת ראיונות עם מנחה תוכנית אירוח, ג'ונסון מספר בסיפור מסגרת על מהלך חייו ועל הדברים שהובילו אותו לנקודה בה הוא נמצא כעת.<ref></ref>

הסדרה מתמקדת בחייו כילד צעיר הגדל בהוואי, על חייו כתלמיד תיכון הנאבק שלא להסתבך בפלילים ועל חייו כשחקן פוטבול בקצה הספסל באוניברסיטת מיאמי.

בסדרה הוזכרו מתאבקים רבים אותם הכיר ג'ונסון, כמו אנדרה הענק, רנדי סאבאג', הסמל סלוטר, ריק פלייר, רודי פייפר, וינס מקמהן ועוד.<ref name="Thomas"></ref><ref></ref><ref name="MichaelW"></ref>

==דמויות ושחקנים==
===דמויות ראשיות===
* דוויין ג'ונסון – בתפקיד עצמו.
* רוזריו דוסון – הגנרלית מוניקה ג'קסון, המיועדת לתפקיד סגנית הנשיא מטעם ג'ונסון.
* סטייסי לילואה – אטה ג'ונסון, אימו של דוויין.
* האלק הוגאן - ברוק או'הרן
* ג'וזף לי אנדרסון – רוקי ג'ונסון, מתאבק אגדי ואביו של דוויין.

===דמויות משניות===
====1982====
(הערה: כל דמויות ההיאבקות החוזרות ומופיעות ב-1982 מופיעות גם ב-1987 ובשנות ה-90)
* ברט אזר – (שייח הברזל).
* נייט ג'קסון – (כלב ג'אנק).
* קווין מייקלי – (רנדי סאבאג).
* פסיתואה עמוס – (סיקה).
* וויין מאטי – (רוברט רודולף רמוס).
* ג'וש תומסון – (בוב), העוזרת של ליה מאיביה.

====1987====
====שנות ה-90====
====2032====

==סקירת הסדרה==

===עונה 1===
{| class="wikitable plainrowheaders" style="text-align:center;"
! scope="col" style="background:#00A6A6; color:#000;"| מספר הפרק
! scope="col" style="background:#00A6A6; color:#000;"| שם הפרק
! scope="col" style="background:#00A6A6; color:#000;"| תאריך שידור מקורי
|-
|1
|עובדים על הגימיק
|16 בפברואר 2021
|-
|2
|שוב על הדרך
|23 בפברואר 2021
|-
|3
|קדימה, ביחד
|2 במרץ 2021
|-
|4
|בדוק את הראש שלך
|16 במרץ 2021
|-
|5
|אל תלך לשבור לי את הלב
|23 במרץ 2021
|-
|6
|היום שלי עם אנדרה
|30 במרץ 2021
|-
|7
|ג'ונסון והופקינס
|6 באפריל 2021
|-
|8
|התינוק שלי שותה רק את הדברים הטובים
|13 באפריל 2021
|-
|9
|חיפוש כוכבים בשם גברת
|20 באפריל 2021
|-
|10
|טוב מול נהדר
|27 באפריל 2021
|-
|11
|יום בחירות
|4 במאי 2021
|}

===ספיישל===
{| class="wikitable plainrowheaders" style="text-align:center;"
! scope="col" style="background:#006400; color:#FFFFFF;"| שם הספיישל
! scope="col" style="background:#006400; color:#FFFFFF;"| תאריך שידור מקורי
|-
|סכנת חג המולד
|15 בדצמבר 2021
|}

==קישורים חיצוניים==
* 

==הערות שוליים==

קטגוריה:קומדיות מצבים אמריקאיות
קטגוריה:סדרות טלוויזיה אמריקאיות שעלו לשידור בשנות ה-2020
קטגוריה:NBC: סדרות טלוויזיה
מבצע שועל המדבר

מבצע שועל המדבר (באנגלית: Operation Desert Fox) היה מבצע שביצעו צבאות ארצות הברית ובריטניה כנגד בעיראק שהחל
בין ה-16 ל-19 בדצמבר 1998. בתגובה לסירובו של סדאם חוסיין למלא אחר החלטת מועצת הביטחון של האומות המאוחדות להתיר את כניסת פקחים אמריקנים במטרה לבדוק האם עיראק מייצרת נשק להשמדה המונית, החליטו נשיא ארצות הברית ביל קלינטון וראש ממשלת הממלכה המאוחדת טוני בלייר על פעולת גמול משותפת לצבאות שתי המדינות.

מפקד המבצע היה כמפקד פיקוד מרכז של ארצות הברית, גנרל חיל הנחתים אנתוני זיני. במהלך המבצע תקפו כוחות האוויר והים של חיל האוויר האמריקאי, הצי והנחתים ולצדם כוחות הצי המלכותי וחיל האוויר המלכותי מעל מאה מטרות ברחבי עיראק, והרגו ופצעו בתוך כך בין 200 ל-1,400 חיילים עיראקיים.

במהלך המבצע התנהל הליך ההדחה של נשיא ארצות הברית ביל קלינטון. מחוקקים מהמפלגה הרפובליקאית טענו כי עיתוי המבצע נועד להסיח את דעת הציבור האמריקני מהליך ההדחה, אולם מזכיר ההגנה ויליאם כהן הכחיש זאת.

==קישורים חיצוניים==

* [https://www.iaf.org.il/500-18941-he/IAF.aspx לא נלמדו לקחים ממבצע "סופה במדבר"], ביטאון חיל האוויר, דצמבר 1998.
* יקיר אלקריב ונועם אופיר, [https://www.iaf.org.il/498-18897-he/IAF.aspx המטרות ב"שועל המדבר" נבחרו בקפידה ובתוכן נפגעו הנקודות הרגישות ביותר], ביטאון חיל האוויר, דצמבר 1998.
* [https://www.iaf.org.il/247-20525-he/IAF.aspx מאחורי הקלעים של המבצע המדויק בהיסטוריה], ביטאון חיל האוויר, פברואר 1999.
* שלמה ברום, [https://www.inss.org.il/he/wp-content/uploads/sites/2/2017/02/FILE1193644990.pdf מבצע שועל המדבר: תוצאות והשלכות], "עדכן אסטרטגי", כרך 2, גיליון 1, יוני 1999.

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:חיל האוויר של ארצות הברית: קרבות ומבצעים
קטגוריה:צי ארצות הברית: קרבות ומבצעים
קטגוריה:חיל הנחתים של ארצות הברית: קרבות
קטגוריה:נשיאות ביל קלינטון
קטגוריה:1998
קטגוריה:1998 בארצות הברית
קטגוריה:עיראק: היסטוריה
יהודה פיקמן

יהודה פיקמן (17 בדצמבר 1948 – 8 בספטמבר 1968) היה קצין תותחנים, שלחם בחזית המצרית במלחמת ההתשה ונפל בקרב. על פעולתו בימי המלחמה עוטר פיקמן בעיטור המופת.

==ביוגרפיה==
יהודה פיקמן נולד בתל אביב. הוא נקרא על שם דודו יהודה ביטנסקי, שהיה אחד מנופלי מחלקת הל"ה. הוא סיים את לימודיו בבית הספר תיכון חדש. היה פעיל בתנועת הצופים ועסק בטניס ובשחמט.

פיקמן התגייס לשירות צבאי באוגוסט 1966. הוא השתתף בכיבוש השומרון במלחמת ששת הימים. לאחריה הוסמך לקצין ושירת בגדוד התותחנים 404.

ב-8 בספטמבר 1968 ירה הצבא המצרי אש ארטילרית כבדה אל עמדות צה"ל בקרבת תעלת סואץ. פיקמן נמצא באותו יום בצריח של מסגד בעיירה קנטרה. הוא שימש כקצין תצפית של הארטילריה הישראלית והמשיך לטווח אותה גם כשפגעה אש מצרית בעמדתו. לבסוף נפגע מהאש הארטילרית של האויב ונהרג. בתקרית באותו יום נפלו תשעה חיילים ישראלים נוספים.

פיקמן הובא לקבורה בבית הקברות הצבאי קריית שאול. הוא הועלה בדרגה לאחר מותו וצוין לשבח על פעולתו האחרונה על ידי מפקד גייסות השריון. בשנת 1973 הומר הציון לשבח בעיטור המופת.

==הנצחה==
שמו של פיקמן הונצח על גבי מספר אנדרטאות, וביניהן אנדרטת נופלי חיל התותחנים בזכרון יעקב, בגן הבנים בתל אביב ובאנדרטה בבית הספר התיכון שבו למד.

==קישורים חיצוניים==
* [https://www.izkor.gov.il/יהודה%20פיקמן/en_f023fb6965b37b589e96652e077e7259 קורות החיים של יהודה פיקמן], באתר "יזכור"
* [https://www.beithatothan.org.il/נופלי-החייל/פיקמן-יהודה-זל/ יהודה פיקמן], באתר תמיד תותחן
* ידיעות מאתר עיתונות יהודית היסטורית:
** [https://www.nli.org.il/he/newspapers/mar/1968/09/10/01/article/28 עשרת חללי התקרית בסואץ], מעריב, 10 בספטמבר 1968
** [https://www.nli.org.il/he/newspapers/lmrv/1969/04/07/01/article/46 "ברן" העניק ציונים לשבח לסגן יהודה פיקמן ז"ל ולסמ"ר יפרח מאיר], למרחב, 7 באפריל 1969

קטגוריה:מעוטרי עיטור המופת במלחמת ההתשה
קטגוריה:חיילי חיל התותחנים
קטגוריה:חללי צה"ל במלחמת ההתשה
קטגוריה:בוגרי בית הספר הקליר (תל אביב)
קטגוריה:בוגרי תיכון חדש
קטגוריה:בוגרי תנועת הצופים בישראל
קטגוריה:אישים הקבורים בבית הקברות הצבאי קריית שאול
קטגוריה:ישראלים שנולדו ב-1948
קטגוריה:ישראלים שנפטרו ב-1968
אבי פיטשון

אבי פיטשון (נולד ב-1968) הוא עיתונאי ומבקר מוזיקה ואמנות, סופר, אמן ואוצר. עשייתו לאורך השנים, על מופעיה השונים, נוטה לעיסוק בתת-תרבות ובתרבות-נגד, חתרנות, מחתרתיות ומחאה אמנותית. נכון ל-2021, משמש פיטשון כמבקר האמנות וסגן עורכת במוסף גלריה של עיתון ״הארץ״.

== מוזיקה ==
בשנים 1987–1991 היה פיטשון סולן להקת הפאנק (Punk) נ"מ. בשנים 1992–1998 היה פיטשון סולן להקת הרוק הכבד "נשרפת״ שבה היו חברים גם יריב פרלמוטר (גיטרה), ערן ויינשטיין (בס) ואופיר ספאק (תופים)<ref></ref>. עשרים שנים לאחר הפסקת פעילותה, קיימה הלהקה במרץ 2018 הופעת איחוד<ref></ref>.

== עשייה אמנותית ==
פיטשון הוגדר כאחד מהיוצרים הבולטים בסצנת השוליים של שנות ה-80 וה-90 בתל אביב וכאחד ממבשריה של סצנת הפאנק הישראלית בפרט. ביטוי לכך ניתן לראות בין השאר בתפקיד המרכזי שמילא פיטשון כאמן וככותב בקטלוג התערוכה ״ובסוף נמות״- פרויקט מוזיאלי רחב היקף למיפוי העשור החמישי באמנות במדינת ישראל לרגל 60 שנות עצמאותה<ref name=":0"></ref>.

בין התערוכות שאצר:
* העין של המדינה- קולקטיב IRWIN, המרכז הישראלי לאמנות דיגיטלית חולון, פברואר 2010
* ליבותיכן - תערוכה קבוצתית במסגרת פסטיבל הצילום ה-2. נמל יפו, אוקטובר 2012

בין התערוכות שהציג בהן:
* אנטי-אנטי - שיתוף פעולה עם אלי פטל בתערוכה קבוצתית בגלריה האוניברסיטאית לאמנות ע"ש גניה שרייבר, אוניברסיטת תל אביב. אוצרת: הדס קידר. יוני 2013<ref></ref>
* פופוגנדה- אמנות ישראלית עכשווית מול כוחות הכיבוש התודעתי - תערוכה קבוצתית, המרכז האקדמי ויצו חיפה, דצמבר 2011. אוצר: יניב יהודה אייגר<ref></ref>
* ממש כמו דבש - תערוכת יחיד מקוונת בגלריה 1024, ינואר 2010<ref></ref>
* ובסוף נמות - אמנות צעירה בשנות התשעים בישראל. אפריל 2008. אוצר: דורון רבינא<ref name=":0" />
* סלויןפישוףפיטשון - תערוכה משולשת לצד רן סלוין ואהד פישוף, גלריה D&A לצילום עכשווי. אפריל 2008, תל אביב
* קפיצות התודעה של הצילום - תערוכה קבוצתית במוזיאון חיפה לאמנות 2001. אוצרת: אילנה טננבאום<ref name=":1"></ref>
* מצבים קיומיים - תערוכה קבוצתית, גלריית קמרה אובסקורה. 1998, תל אביב<ref name=":1" />

== כתיבה ==
טקסטים פרי עטו של פיטשון פורסמו במגוון עיתונים ובכתבי עת לאמנות כגון מגזין ״סטודיו״<ref></ref>. בשנת 2014 ראה אור ספר הביכורים של פיטשון, ״ג'וני הרקוב ומלכת הצמרמורת- תרבות נגד בבריחה מהישראליות״, בהוצאת רסלינג<ref name=":2" />.

== קישורים חיצוניים ==
* 
* [https://www.erev-rav.com/archives/8615 אבי פיטשון במדור ״פריחת מוחות״ בשנות פעילותו בלונדון]
* 
* [https://www.youtube.com/watch?v=CP88O1nEJwg סרט תיעודי קצר משנת 1990 על ערב והופעה בחייו של אבי פיטשון עם ההרכב נ.מ בקולנוע אלנבי 56 בתל אביב.] בימוי: זוהר ארבל

== הערות שוליים ==

קטגוריה:מבקרי מוזיקה ישראלים
קטגוריה:מבקרי אמנות ישראלים
קטגוריה:אמנים ישראלים
קטגוריה:אוצרים ישראלים
קטגוריה:סגל הארץ
קטגוריה:ישראלים שנולדו ב-1968
הר סבייניו

הר סבייניו (בשפת הקינירואנדה : Sabyinyo) הוא הר געש כבוי בהרי וירונגה שבמזרח אפריקה. ההר נמצא צפון מזרחית לאגם קיוו, אחד מהאגמים הגדולים של אפריקה, וממערב לאגם בוניוני שבאוגנדה. פסגת ההר, הנמצאת 3,669 מטר מעל הים, מסמנת את הגבול בין רואנדה, אוגנדה והרפובליקה הדמוקרטית של קונגו. כמו כן, יש לפסגה משמעות דתית בעיני השבטים המקומיים. ההר נמצא גם בשמורות הטבע הפארק הלאומי וירונגה, הפארק הלאומי הרי הגעש , והפארק הלאומי מגוהינגה גורילה .

מורדות ההר הם אחד מבתי הגידול של גורילת ההרים הנמצאת בסכנת הכחדה. ההר קיבל את הכינוי המקומי "שיני הזקן", מכיוון שפסגתו נראית כמו שיניים שחוקות בניגוד לפסגות ההרים הסמוכים באותו הרכס.

==קישורים חיצוניים==

== הערות שוליים ==

קטגוריה:הרי וירונגה
סביינו
קטגוריה:אפריקה: הרי געש
סבייניו
סבייניו
יס מן (סדרת טלוויזיה)

יס מן היא תוכנית מציאות תיעודית ישראלית המשודרת בערוץ yes, בהנחיית הקומיקאי חנוך דאום. עונתה הראשונה של הסדרה עלתה ב-28 באוקטובר 2019,<ref></ref> ועונתה השנייה עלתה ב-17 באוקטובר 2021. הסדרה הייתה מועמדת לפרס האקדמיה לטלוויזיה לסדרת הדוקו-ריאליטי הטובה ביותר לשנת 2019.

==סקירת הסדרה==

==עלילה==
בכל עונה משתתפים חמישה אנשים, המתחייבים בפני חנוך דאום לומר "כן" לכל הוראה שייתן להם, במטרה לצאת מאזור הנוחות שלהם ולהתמודד עם דברים מהם חששו במהלך חייהם. התוכנית מלווה את המשתתפים והתמודדויותיהם במשך שישה חודשים.<ref></ref><ref></ref>

==משתתפים==
===עונה 1===
* יובל דיין ונועה ירון-דיין – הזוג-לשעבר, ממנהיגי תנועת התשובה בחסידות ברסלב, מתמודדים עם השינויים שחלו בחייהם, יחד ולחוד.
* קותי סבג – יוצא "האח הגדול" מתמודד עם החיים שאחרי התוכנית, העליות והמורדות וההכנות לחתונה עם בת זוגו מגי אזרזר.
* אלברט אסקולה – בעלו של אסי עזר מתמודד עם החיים בצילו של בעלו המפורסם ועם קשיי הרילוקיישן והעולם שהותיר מאחוריו.
* מור חן – הסטנדאפיסטית וכוכבת הרשת מתמודדת עם קשייה מול ההורים, מול בני הזוג, החרדות המודחקות ועוד.

===עונה 2===
* רותי ברודו – מסעדנית ואשת עסקים.
* דיקלה – זמרת-יוצרת, מלחינה, פזמונאית, מפיקה מוזיקלית ומוזיקאית.
* אביבית בר זוהר – ידוענית ואושיית רשת.
* ערן סויסה – עיתונאי, ואיש רדיו לשעבר.
* מלך זילברשלג – אושיית רשת ואיש ניו מדיה.

==הערות שוליים==

*
קטגוריה:תוכניות טלוויזיה ישראליות
קטגוריה:תוכניות מציאות תיעודיות ישראליות
קטגוריה:תוכניות טלוויזיה ישראליות שעלו לשידור בשנות ה-2010
קטגוריה:Yes הטלוויזיה בלוויין: תוכניות וסדרות
קטגוריה:טיפולי המרה בטלוויזיה
קטגוריה:חנוך דאום